**Iki Konsultacijos gauti klausimai**

1. **Klausimas**

**Vandentiekio įvedimas į savivaldybei nuosavybės teise priklausančius butus?**

Savivaldybei priklausančius būstus prijungti apribojimo nėra. Atkreiptinas dėmesys, kad visos su nuotekų tvarkymu susijusios sutartys turės būti sudaromos su būsto savininke (turbūt dažniausiai savivaldybe?). Kadangi tinklai bus valstybinėje žemėje, finansavimo intensyvumas - 70 proc.

1. **Klausimas**

**Per kiek laiko tikimasi įvertinti pateiktas paraiškas?**

Tikimasi paraiškas įvertinti iki lapkričio 10 d. Pagal aprašą paraiškų vertinimui numatyta -  30 darbo dienų nuo paraiškų priėmimo pabaigos datos. Šis terminas Agentūros sprendimu gali būti pratęstas ne daugiau kaip 10 darbo dienų.

1. **Klausimas**

**Ar gali įgyvendinant projektą bent dalį darbų (pvz. parengti projektą, vykdyti darbų techninę priežiūrą) pats pareiškėjas?**

Taip gali. Tačiau šios išlaidos nebūtų kompensuojamos, kadangi pagal Aprašo reikalavimus Projekto vykdytojas darbų, paslaugų ir prekių pirkimus, turi atlikti vadovaudamasis Lietuvos Respublikos viešųjų pirkimų įstatymu.

1. **Klausimas**

**Ar galima atlikti projektavimo paslaugų, darbų, techninės priežiūros paslaugų pirkimus iki subsidijos sutarties pasirašymo?**

Taip galima. Tinkamos finansuoti yra išlaidos, padarytos ir apmokėtos po finansavimo krypčių patvirtinimo (*2021 m. gegužės 12 d.)* iki projekto įgyvendinimo laikotarpio pabaigos.

1. **Klausimas**

**Ar bus tinkamomis pripažintos išlaidos, patirtos pareiškėjo laikotarpiu nuo kvietimo teikti paraiškas iki subsidijos sutarties pasirašymo?**

Taip tinkamos (atsakymo paaiškinimas 4 klausime).

1. **Klausimas**

**Finansavimo galimybės gyvenvietėse mažesnėse nei 2000 GE**.

Finansavimas skiriamas projektams aglomeracijose, didesnėse kaip 2000 g. e. ir kurios yra paminėtos Europos Komisijos Pagrįstoje nuomonėje. Jeigu gyvenvietė nepatenka į didesnės nei 2000 GE aglomeracijos ribas, šios gyvenvietės būstai negali būti įtraukiami į paraišką.

1. **Klausimas**

**Dėl projekto vykdymo išsamių sąlygų.**

Projekto vykdymo sąlygos pristatytos konsultacijos metu. Taip pat galima rasti kvietimo teikti paraiškas medžiagoje bei projektų įgyvendinimo ir priežiūros tvarkos apraše patvirtintame *Aplinkos ministro 2021 m. liepos 1 d. Įsakymu Nr. D1-398.*

1. **Klausimas**

**Sklype yra dvibutis (daugiabutis) namas. Vienas butas turi įsivedęs nuotekų tinklus, kitas nesinaudoja nuotekų šalinimo paslauga. Ar bus tinkamas finansavimas antrajam butui numatant įrengti naują kiemo nuotakyną iš gatvės?**

Taip, finansavimas tinkamas. Tačiau svarbu atkreipti dėmesį į tai, ar nėra kitų alternatyvų šiam klausimui spręsti (įvertinti ar visos komunikacijos turi atskirus įvadus – vanduo elektra, bei kodėl šis būstas neprisijungė, nebuvo prijungtas kartu su kitu šalia esančiu).

1. **Klausimas**

**Ar vykdant gyvenamųjų būstų prijungimą prie esamų centralizuotų nuotekų tvarkymo sistemų, galima kartu lygiagrečiai vykdyti gyvenamųjų būstų prijungimą prie esamų centralizuotų vandens tiekimo sistemų įmonės lėšomis? Ar tai privalo atsispindėti (turi būti paminėta) paraiškoje? Ar tokiu atveju galima atlikti vieną bendrą pirkimą nuotekų ir vandentiekio tinklų įrengimui?**

Taip, galima daryti bendrą pirkimą vandentiekio ir nuotekų tinklų pirkimą, tačiau turi būti aiškiai atskirtos nuotekų ir vandentiekio tinklų kainos pirkimo dalyvių pasiūlymuose ir rangos darbų sutartyje. Pildant paraišką Vandentiekio tinklų lėšos bus nurodomos kaip netinkamos finansuoti.

1. **Klausimas**

**Kaip bus finansuojamas projektas, jei po atliktų pirkimų paaiškės, kad projekto vertė yra mažesnė nei buvo nurodyta paraiškoje? Pavyzdžiui, paraiškoje nurodoma didesnė suma, finansavimo sutartis pasirašoma didesnei sumai ir išmokama 60 proc. dalis, o atlikus pirkimą paaiškėja, kad projekto vertė mažesnė.**

Mokama projekto subsidija yra skaičiuojama nuo faktiškai patirtų tinkamų finansuoti išlaidų. Jei išmokėta I subsidijos dalis būtų didesnė nei tinkamų išlaidų suma, dalį lėšų reikėtų sugrąžinti, o jei mažesnė – būtų proporcingai mažinama II subsidijos dalis.

1. **Klausimas**

**Pagal aprašo 12.3. p., 12.5 p. ir 12.6 p. pareiškėjas įsipareigoja gyventojo sklype nutiestų nuotekų surinkimo tinklų dalį perduoti galutiniam naudos gavėjui – gyventojui, o gyventojas įsipareigoja perimti jo sklype nutiestus nuotekų surinkimo tinklus ir įregistruoti juos Nekilnojamo turto registre. Ar gyventojai galės šiuos tinklus užregistruoti Registrų centre, nes pagal Registrų centrą - tinklų savininkas yra statytojas ir tik jis gali juos užregistruoti.**

Reikalavimai nustatyti projektų įgyvendinimo ir priežiūros tvarkos apraše, o dėl konkrečios tinklų registravimo tvarkos reikėtų teirautis Registrų centro.

1. **Klausimas**

**Ar Aprašo 1 priedo projektų naudos ir kokybės vertinimo balų lentelėje kaip investicijų dalis tenkanti 1 būstui vertinama visa investicijų suma, ar tik subsidijos dalis tenkanti būstui? Aprašo 15 punkte nurodoma, kad vidutiniškai vienam gyvenamam būstui prijungti skiriama maksimali subsidijų suma negali viršyti 2 100 eurų, o 1 priede, kaip vertinimo kriterijus nurodoma vienam gyvenamam būstui prijungti skiriama investicijų suma.**

Pagal kriterijų yra vertinama visa investicijų suma su visomis išlaidomis.

1. **Klausimas**

**Aprašo 10.3 punkte nurodoma, kad jei Geriamojo vandens tiekimo ir nuotekų tvarkymo infrastruktūros plėtros planas paraiškos teikimo metu atnaujinamas, turi būti pateiktas savivaldybės tarybos įsipareigojimas, kad patvirtinus Geriamojo vandens tiekimo ir nuotekų tvarkymo infrastruktūros plėtros planą jo duomenys sutaps su pateiktais paraiškoje. Su paraiška teikiamų dokumentų sąraše šis dokumentas nėra nurodytas.**

Dokumentas turėtų būti prikabintas prie Kitidokumentai.

1. **Klausimas**

**Ar galima įtraukti į sąrašą neprisijungusį gyventoją, kuris neturi namo nuosavybės dokumentų (nesusitvarko jų juridiškai , tačiau gyvena tėvų statytame ir paliktame name).**

Jei teisiškai gali būti sudaroma preliminari sutartis, o vėliau bus išpildytas reikalavimas tinklus perimti ir įregistruoti, toks būstas gali būti įtraukiamas į paraišką.